Nu er soltimerne for januar 2014 gjort op. Vi har ikke haft en mindre solrig måned siden 1969.

Mandag formiddag gennemtrawlede og kvalitetssikrede DMI's klimatologer de danske vejrdata for januar. Klimatolog Mikael Scharling siger:

- Vi vidste, at vi lå meget lavt. Og med alle data tjekket ender vi på 17,3 soltimer for landet i gennemsnit. Så få soltimer i januar - ja, i en måned i det hele taget - har vi ikke haft siden 1969. Dengang endte januar på blot 14 timer, siger klimatolog Mikael Scharling.

Forklaring på de få soltimer er skyer.